Vita:Márfi Gyula

message: Bár köztudott, hogy a keresztény fanatizmusnak milliós nagyságrendben voltak halálos áldozatai, ennek ellenére egy riportban, amelyben az Európa meghódítására valamint az európai és keresztény kultúra elpusztítására törekvő iszlám fenyegetésről beszélt, egyebek mellett a következőket mondta: „.... a kereszténység áldozatait néhány ezerre tehetjük csupán..."
Ezt inkább beszéljétek meg itt, hogyan szerepeljen a cikkben. Az érseknek a menekültekkel kapcsolatos állásfoglalása nyilván van olyan fontos, hogy szerepeljen a wikipédiában, de lehetne ennél finomabban is fogalmazni (ha a keresztény fanatizmus áldozatainak száma annyira köztudott, akkor nyilván elfogulatlan forrás is van rá). Alensha 2016. október 1., 22:38 (CEST)
replies: text: Egy gyűlölködő, hazug papról nehéz 'finomabban' fogalmazni. – Holdkóros vita 2016. október 1., 23:15 (CEST)
replies: text: :Az albigensek elleni irtóhadjáratban Béziers elfoglalása után a városnak mind a 15 000 lakosát legyilkolták. Magdeburg elfoglalása után a város 25-30 000 lakóját mészárolták le. Szent Bertalan éjszakáján és az azt követő hónapban legalább 25–30 000 hugenottát öltek meg a katolikusok.A "New Page 1' lapon http://www.mek.oszk.hu/04200/04276/html/beteg5.htm is bőven lehet találni adatokat. 'A Mi Időnk' is közöl egy listáthttp://www.amiidonk.hu/elemzes/a-keresztenyseg-bunei/, igaz elképesztő túlzásokkal, minden adatot kortárs keresztény krónikák alapján — de abban a korban minél több ember lemészárlása számított dicsőségnek, ezért a korabeli krónikák adatai nem igazán megbízhatóak. Így azt a 800 000 000 áldozatot nem lehet komolyan venni — mint ahogy azt a legfeljebb pár ezret sem. – Holdkóros vita 2016. október 2., 00:18 (CEST)
Én értem, de 1) a gyűlölködésre adott válasz minél higgadtabb, annál inkább tarthat igényt az erkölcsi győzelemre; a gyűlölködésre adott dühös válasz kevésbé; 2) vitát kiváltani hajlamos állítást forrásolni kellene, erre elég már egy megbízható külső forrás is (egy „XY kritizálta az érseket, amiért nyilvánvalóan megfeledkezett az inkvizícióról és az albigensekről” forrásolva elfogadható a wikipédiában, de a wikipédia saját véleményeként nem). Az angol wikipédiának van külön :en:Category:Christianity and violence kategóriája, kezdve rögtön a :en:Christianity and violence főcikkel, ha ez meglenne magyarul, arra már lehetne utalni közvetlenül ebből a cikkből. Forrásolás nélkül azonban saját kutatás akkor is, ha valami köztudott. Alensha 2016. október 2., 14:32 (CEST)
Bocsánat, valóban kifejthettem volna, hogy miért töröltem. A következők miatt:
* Egy nyúlfarknyi cikk érdemi tartalmának kb. negyedét egyetlen nyilatkozat egyetlen kiragadott félmondatának szentelni aránytalan.
* A "köztudott, hogy a keresztény fanatizmusnak milliós nagyságrendben voltak halálos áldozatai," rész egyrészt fogalmazásában masszívan elfogult, másrészt semmilyen forrással nincs alátámasztva, harmadrészt a tényszerűsége is kérdéses (de mivel nem derül ki hogy honnan származik az adat, ezt megállapítani nem lehet). Mondjuk nem is gondolom, hogy egy ilyen szócikkben kellene ezeket a számháborúkat lejátszani.
Ha valamiről valóban érdemes lenne megemlékezni a cikkben, az a migrációs válsággal kapcsolatos álláspontja, de valami enciklopédiába illő formában. Az indulatot tudomásul veszem, de nem gondolom, hogy a Wikipédia tartalmában szabad lenne lecsapódnia. Üdv: -Antissimo vita 2016. október 4., 22:47 (CEST)

text: Írtam egy szakaszt a közéleti szerepvállalásáról. – Antissimo vita 2016. október 6., 21:23 (CEST)
replies: text: :Ez jó lett, higgadt is, elfogulatlan is. Köszi! Alensha 2016. október 6., 21:53 (CEST)
replies: text: ::Én nem feltétlenül ragaszkodom az 5 999 999 + 1 áldozathoz. Mindenáron a milliós nagyságrendhez sem — de ami sok az sok. – Holdkóros vita 2018. január 21., 16:57 (CET)

text: A nándorfehérvári csata, mint keresztény népirtás? Márminthogy keresztények által elkövetett népirtás... A mohácsi csata viszont iszlám(isták által elkövetett) népirtás 20 000 áldozattal. A gond az, hogy a rablóháborúkat nem mindig könnyű elválasztani a valóban vallási nézetkülönbségek miatt indított és lefolytatott háborúktól. A kereszténység áldozatainak tízmilliós nagyságrendje is csak úgy 'jön ki', ha hozzászámoljuk az ARANY miatt legyilkolt indiánokat és más népeket.– Holdkóros vita 2018. január 22., 00:23 (CET)
replies: text: : Még csak nem is rablóháború. Sikeres védekezés. – Antissimo vita 2018. január 24., 12:27 (CET)
thread_title:  Vitatott mondat 

thread_title:  Jegyzetek